Document ID: 32013R0522

PADOMES ĪSTENOŠANAS REGULA (ES) Nr. 522/2013
(2013. gada 6. jūnijs),
ar kuru īsteno Regulu (ES) Nr. 267/2012 par ierobežojošiem pasākumiem pret Irānu
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (ES) Nr. 267/2012 (2012. gada 23. marts) par ierobežojošiem pasākumiem pret Irānu (1) un jo īpaši tās 46. panta 1. un 2. punktu,
tā kā:
(1)
Padome 2012. gada 23. martā pieņēma Regulu (ES) Nr. 267/2012.
(2)
Apvienoto Nāciju Organizācijas Drošības padomes komiteja, kas izveidota saskaņā ar Apvienoto Nāciju Organizācijas Drošības padomes Rezolūciju (ANO DPR) Nr. 1737 (2006), 2012. gada 20. decembrī grozīja to personu un vienību sarakstu, uz kurām saskaņā ar ANO DPR Rezolūciju Nr. 1737 (2006), ANO DPR Nr. 1747 (2007), ANO DPR Nr. 1803 (2008) un ANO DPR Nr. 1929 (2010) attiecas ceļošanas aizliegums un aktīvu iesaldēšana, šajā sarakstā iekļaujot divas papildu vienības. Minētās vienības būtu jāiekļauj Regulas (ES) Nr. 267/2012 VIII pielikumā pievienotajā to personu un vienību sarakstā, kurām piemēro ierobežojošus pasākumus.
(3)
Turklāt saskaņā ar Padomes Lēmumu 2013/270/KĀDP (2013. gada 6. jūnijs), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (2), Regulas (ES) Nr. 267/2012 IX pielikumā iekļautajā to personu un vienību sarakstā, kurām piemēro ierobežojošus pasākumus, būtu jāiekļauj papildu vienības, kurām ir saikne ar sarakstā jau iekļautajām vienībām.
(4)
Turklāt būtu jāgroza ieraksti attiecībā uz dažām Regulas (ES) Nr. 267/2012 IX pielikumā iekļautajām personām un vienībām, kurām piemēro ierobežojošus pasākumus.
(5)
Vairs nav iemeslu dažas vienības atstāt Regulas (ES) Nr. 267/2012 IX pielikumā iekļautajā to personu un vienību sarakstā, kurām piemēro ierobežojošus pasākumus.
(6)
Tāpēc Regula (ES) Nr. 267/2012 būtu attiecīgi jāgroza.
(7)
Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā tās publicēšanas dienā,
IR PIEŅĒMUSI ŠO REGULU.
1. pants
Regulas (ES) Nr. 267/2012 VIII un IX pielikumu groza, kā norādīts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2013. gada 6. jūnijā

Labels: 18
5